بینظیر بھٹو

بے نظیر بھٹو پاکستان کی پہلی خاتون وزیر اعظم تھیں۔وہ ایشیا میں بھی خواتین رہنما کے طور پر پاکستان کی پہچان تھیں ۔ پاکستان کے پہلے انقلابی لیڈر ذوالفقار بھٹو کی بیٹی ہونے کی وجہ سے ان کی زندگی سیاست کے اتار چڑھاؤ میں گزری ۔ جس کی وجہ سے ان کو  پاکستانی سیاست میں اہم مقام حاصل تھا ۔

بے نظیر بھٹو دو بار وزیر اعظم پاکستان کے عہدے پر فائز رہيں مگر مدت مکمل نہ کر سکیں ۔  2007ء میں ان کی غیر متوقع موت نے پاکستان کے سیاسی حالات کو بدل کر رکھ دیا۔ 

اپنی زندگی کے جوانی کے ایام میں ہی انہوں نے اپنے والد کے سیاسی دشمنوں کی طرف سے انتقامی کاروائیوں کا سامنا کیا ۔ صعوبتیں اور تکالیف برداشت کیں ۔ ان کے والد ذوالفقار علی بھٹو کی دلیرانہ شہادت اور ان کی عوام دوست رویوں کی وجہ سے پاکستان پیپلز پارٹی اپنے عروج تک پہنچ گئی ۔ مگر ان کی شہادت کے بعد پارٹی قیادت کو ان کے شوہر نے  مشکوک طریقے سے اپنے ہاتھ میں لیا۔

حالات زندگی

ابتدائی حالات 
ذوالفقار علی بھٹو کی بڑی صاحبزادی سابق وزیر اعظم بے نظیربھٹو 21 جون، 1953ء میں سندھ کے مشہور سیاسی بھٹو خاندان میں پیدا ہوئیں۔

تعلیم 
بے نظیر بھٹو نے ابتدائی تعلیم لیڈی جیننگز نرسری اسکول (Lady Jennings Nursery School) اور کونونٹ آف جیسز اینڈ میری (Convent of Jesus and Mary) کراچی میں حاصل کی۔ اس کے بعد دو سال راولپنڈی پریزنٹیشن کونونٹ (Rawalpindi Presentation Convent) میں بھی تعلیم حاصل کی، جبکہ انھیں بعد میں مری کے جیسس اینڈ میری میں داخلہ دلوایا گیا۔ انھوں نے 15 سال کی عمر میں او لیول کا امتحان پاس کیا۔ اپریل 1969ء میں انھوں نے ہارورڈ یونیورسٹی کے Radcliffe College میں داخلہ لیا۔ بے نظیر بھٹو نے ہارورڈ یونیورسٹی (Harvard University) سے 1973ء میں پولیٹیکل سائنس میں گریجوایشن کر لیا۔ اس کے بعد انھوں نے آکسفورڈ یونیورسٹی میں داخلہ لیا جہاں سے انہوں نے فلسفہ، معاشیات اور سیاسیات میں ایم اے کیا۔ وہ اکسفورڈ یونیورسٹی میں دیگر طلبہ کے  درمیان کافی مقبول رہیں۔

عملی زندگی 
بے نظیر برطانیہ سے تعلیم حاصل کرنے کے بعد جون 1977ء میں اس ارادے سے وطن واپس آئیں کہ وہ ملک کے خارجہ امور میں خدمات سر انجام دیں گی۔ لیکن ان کے پاکستان پہنچنے کے دو ہفتے بعد حالات  کی  خرابی  کی  بنا  پر  حکومت  کا  تختہ  الٹ  دیا۔ جنرل ضیاءالحق نے ذو الفقار علی بھٹو کو جیل بھیجنے کے ساتھ ساتھ ملک میں مارشل لا نافذ کر دیا۔ اور ساتھ ہی بے نظیر بھٹو کو بھی گھر کے اندر نظر بند کر دیا گیا۔ اپریل 1979ء میں سپریم کورٹ آف پاکستان نے ذو الفقار علی بھٹو کو قتل کے ایک متنازع کیس میں پھانسی کی سزا سنا دی۔

سیاست میں آمد 
1981ء  میں بے نظیر بھٹو کو نظر بند کر دیا گیا سکھر جیل میں ، جہاں انہوں نے زندگی کے مشکل ترین دن گزارے ۔ 

1981ء میں مارشل لاکے خاتمے اور جمہوریت کی بحالی کے لیے ایم آر ڈی کے نام سے اتحاد بنایا گیا۔ جس میں آمریت کے خلاف 14 اگست، 1983ء سے بھر پور جدوجہد شروع کی، تحریک کی قیادت کرنے والے غلام مصطفٰی نے دسمبر 1983ء میں تحریک   ختم کرنے کا اعلان کیا، لیکن عوام نے جدوجہد جاری رکھی۔ 1984ء میں بے نظیر کو جیل سے رہائی ملی، جس کے بعد انھوں نے دو سال تک برطانیہ میں جلاوطنی کی زندگی گزاری۔ اسی دوران پیپلزپارٹی کے رہنماؤں نے انھیں پارٹی کا سربراہ بنا دیا۔ ملک سے مارشل لا اٹھائے جانے کے بعد جب اپریل 1986ء میں بے نظیر وطن واپس لوٹیں تو لاہور ائیرپورٹ پر ان کا فقید المثال استقبال کیا گیا۔بے نظیر بھٹو نے لاہور میں مینار پاکستان کے میدان میں ایک جلسہ عام سے خطاب کیا اس وقت اہل لاہور کا ایسا جم غفیر تھا کہ داتا دربار چوک سے مینارِ پاکستان کی محض ایک کلومیٹر سے بھی کم کا راستہ طے کرنے کیلئے ساڑھے تین گھنٹے کا وقت لگا۔

بے نظیر بھٹو 1987ء میں نواب شاہ کی اہم شخصیت حاکم علی زرداری کے بیٹے آصف علی زرداری سے رشتہ ازدواج میں منسلک ہو گئیں۔ لیکن اس کے ساتھ ساتھ اپنی سیاسی جِدوجُہد کا دامن بھی نہیں چھوڑا۔ 17 اگست، 1988ء میں ضیاءالحق طیارے کے حادثے میں جاں بحق ہو گئے تو ملک کے اندر سیاسی تبدیلی کا دروازہ کھلا۔ سینیٹ کے چئیرمین غلام اسحاق کو قائم مقام صدر بنا دیا گیا۔ جس نے نوے دن کے اندر انتخابات کروانے کا اعلان کیا۔  16 نومبر، 1988ء میں ملک میں عام انتخابات ہوئے، جس میں قومی اسمبلی میں سب سے زیادہ نشستیں پیپلز پارٹی نے حاصل کیں۔ اور بے نظیر بھٹو نے دو دسمبر1988ء میں 35 سال کی عمر میں ملک اور اسلامی دنیا کی پہلی خاتون وزیرِاعظم کے طور پر حلف اٹھایا۔ اگست، 1990ء میں بیس ماہ کے بعد صدر اسحاق خان نے بے نظیر کی حکومت کو بے پناہ بدعنوانی اور کرپشن کی وجہ سے برطرف کر دیا۔ 2 اکتوبر، 1990ء کو ملک میں نئے انتخابات ہوئے جس میں مسلم لیگ نواز اور بے نظیر حکومت کی مخالف جماعتوں نے اسلامی جمہوری اتحاد کے نام سے الائنس بنایا۔ جس کے انتخابات میں اکثریت حاصل کی۔ ان انتخابات کے نتیجے میں مسلم لیگ نواز کے سربراہ نواز شریف وزیر اعظم بن گئے۔ جبکہ بے نظیر قائدِ حزبِ اختلاف بن گئیں۔ 1993ء میں اس وقت کے صدر غلام اسحاق خان نے نواز شریف کی حکومت کو بھی بد عنوانی کے الزام میں برطرف کر دیا۔ جس کے بعد اکتوبر، 1993ء میں عام انتخابات ہوئے۔ جس میں پیپلز پارٹی اور اس کے حلیف جماعتیں معمولی اکثریت سے کامیاب ہوئیں اور بے نظیر ایک مرتبہ پھر وزیرِاعظم بن گئیں۔ پیپلز پارٹی کے اپنے ہی صدر فاروق احمد خان لغاری نے 1996ء میں بے امنی اور بد عنوانی، کرپشن اور ماورائے عدالت قتل کے اقدامات کے  باعث بے نظیر کی حکومت کو برطرف کر دیا۔

بدعنوانی اور دیگر الزامات 
 بے نظیر اپنے پہلے دور میں پاکستان کے  ایٹمی پروگرام کو امریکا کے  کہنے پر رول بیک کرنے کے  لیے  تیار  ہو گئی  تھیں  لیکن آرمی کے  دباؤ کی وجہ سے  نہ کر سکیں، اس بات کو بے نظیر کی پاکستان دشمنی تصور کیا گیاآپ اور آپ کے خاوند آصف علی زرداری پر مالی بدعنوانی کے بیشتر الزامات ہیں اور اس سلسلہ میں دنیا کے مختلف ممالک میں  مقدمات  قائم ہیں۔اکتوبر 2007ء میں بینظیر امریکی امداد سے پرویز مشرف کی حکومت سے سازباز کے نتیجے میں اپنے خلاف مالی بدعنوانی کے تمام مقدمات ختم کروانے میں کامیاب ہو گئیں۔قومی مفاہمت فرمان کے متعلق مقدمہ کی سماعت کے دوران قومی احتساب دفتر نے عدالت کو بتایا گیا کہ آصف علی زرداری نے بینظیر کی حکومت کے زمانے میں ڈیڑھ بلین ڈالر کے ناجائز اثاثے حاصل کیے۔
 فوجی تاخت 2007ءبینظیر نے فوجی آمر پرویز مشرف کی طرف سے 3 نومبر 2007ء کو ہنگامی حالات کے نفاذ اور منصف اعظم پاکستان افتخار محمد چودھری کو ہٹانے کی درپردہ حمایت کی۔ تاہم بیان بازی کی حد تک بینظیر نے اس فوجی اقدام پر کچھ عرصہ تنقید کی، مگر بعد میں کھلم کھلا حمایت کی ۔

قبل از قتل 
بے نظیر نے اپنے بھائی مرتضٰی کے قتل اور اپنی حکومت کے ختم ہونے کے کچھ عرصہ بعد ہی جلا وطنی اختیار کرتے ہوئے متحدہ عرب امارات میں دبئی میں قیام کیا۔ اسی دوران بے نظیر، نواز شریف اور دیگر پارٹیوں کے سربراہان کے ساتھ مل کر لندن میں اے آر ڈی کی بنیاد ڈالی۔ اور ملک میں جنرل پرویز مشرف کی حکومت کے خلاف بھرپور مزاحمت کا اعلان کیا۔ ان کی خود ساختہ جلاوطنی کے دوران ایک اہم پیش رفت اس وقت ہوئی۔ جب 14 مئی 2006ء میں لندن میں نواز شریف اور بے نظیر کے درمیان میثاقِ جمہوریت پر دستخط کر کے جمہوریت کو بحال کرنے اور ایک دوسرے کے خلاف استعمال نہ ہونے کا فیصلہ کیا۔ دوسری پیش قدمی اس وقت ہوئی جب 28 جولائی 2007ء کو ابوظہبی میں جنرل مشرف اور بے نظیر کے درمیان ایک اہم ملاقات ہوئی جس کے بعد پیپلز پارٹی کی چیئرپرسن تقریباً ساڑھے آٹھ سال کی جلاوطنی ختم کر کے 18 اکتوبر کو وطن واپس آئیں تو ان کا کراچی ائیرپورٹ پر فقید المثال استقبال کیا گیا۔ بے نظیر کا کارواں شاہراہِ فیصل پر مزارِ قائد کی جانب بڑھ رہا تھا کہ اچانک زور دار دھماکے ہوئے جس کے نتیجے میں ١٥٠ افراد موت کی نیند سو گئے جبکہ سینکڑوں زخمی ہوئے۔ قیامت صغریٰ کے اس منظر کے دوران بے نظیر کو بحفاظت بلاول ہاؤس پہنچا دیا گیا۔

پیپلز پارٹی کی چیئرپرسن جب اپنے بچوں(بلاول، بختاور اور آصفہ) سے ملنے دوبارہ دوبئی گئیں تو ملک کے اندر جنرل مشرف نے 3 نومبر کو ایمرجنسی نافذ کر دی۔ یہ خبر سنتے ہی بے نظیر دبئی سے واپس وطن لوٹ آئیں۔ ایمرجنسی کے خاتمے، ٹی وی چینلز سے پابندی ہٹانے اور سپریم کورٹ کے ججز کی بحالی کا مطالبہ کرتے ہوئے حکومت کے خلاف تحریک چلانے کا اعلان کیا۔اس وقت تک ملک میں نگران حکومت بن چکی تھی اور مختلف پارٹیاں انتخابات میں حصہ لینے کے معاملے میں بٹی ہوئی نظر آ رہی تھیں۔ اس صورت میں پیپلز پارٹی نے میدان خالی نہ چھوڑنے کی حکمت عملی کے تحت تمام حلقوں میں امیدوار کھڑے کیے۔ اور کاغذاتِ نامزدگی جمع کرائے ۔

متنازع بیانات 
 بے نظیر کے نے لال مسجد آپریشن کی کھل کر حمایت کی۔
 ایک انٹرویو میں انہوں نے اس عزم کا اظہار کیا کہ بر سر اقتدار آنے کے بعد وہ امریکی افواج کو پاکستانی سرزمین پر کارروائی کی اجازت دے دیں گی۔ جس کے  بعد وہ پاکستان کے  وجود کے  لیے ایک خطرہ کہا جانے لگا۔
 ایک اور موقع پر انہوں نے کہا کہ بر سر اقتدار آنے کے بعد وہ ملک کے عظیم ایٹمی سائنس دان ڈاکٹر عبد القدیرخان کو پوچھ گچھ کے لیے امریکا کے حوالے کر دیں گی۔

محترمہ کے ان بیانات نے پاکستانی قوم میں بڑا اضطراب پیدا کر دیا۔ قوم یہ سوچنے پر مجبور ہوگئی کہ کرسی کے حصول کے لیے امریکا اور مغرب کو خوش کرنے کی خاطر محترمہ کس حد تک جا  سکتی ہیں۔

کتابیں 

Pakistan : The Gathering Storm

Reconciliation: Islam Democracy and the West

daughter of east

آخری ایام 
زندگی کے آخری دنوں میں وہ پاکستان آئیں تھی انتخابات میں حصہ لینے کے لیے ۔

قاتلانہ حملہ 
18 اکتوبر 2007ء کو جب وہ پاکستان واپس آئیں تو کراچی ایئر پورٹ سے باہر شارع فیصل پر ان کے قافلے پر حملہ ہوا تاہم وہ بچ گئیں ۔

قتل 
27 دسمبر 2007ء کو جب بے نظیر لیاقت باغ میں عوامی جلسے سے خطاب کرنے کے بعد اپنی گاڑی میں بیٹھ کر اسلام آباد آ رہی تھیں کہ لیاقت باغ کے مرکزی دروازے پر پیپلز یوتھ آرگنائزیشن کے کارکن بے نظیر بھٹو کے حق میں نعرے بازی کر رہے تھے۔ اس دوران جب وہ پارٹی کارکنوں کے ساتھ اظہار یکجہتی کے لیے گاڑی کی چھت سے باہر نکل رہی تھیں کہ نامعلوم شخص نے ان پر فائرنگ کر دی۔ اس کے بعد بے نظیر کی گاڑی سے کچھ فاصلے پر ایک زوردار دھماکا ہوا جس میں ایک خودکش حملہ آور جس نے دھماکا خیز مواد سے بھری ہوئی بیلٹ پہن رکھی تھی، خود کو دھماکے سے اڑا دیا۔ اس دھماکے میں بینظیر بھٹو جس گاڑی میں سوار تھیں، اس کو بھی شدید نقصان پہنچا لیکن گاڑی کا ڈرائیور اسی حالت میں گاڑی کو بھگا کر راولپنڈی جنرل ہسپتال لے گیا جہاں وہ زخموں کی تاب نہ لاتے ہوئے جاں بحق ہو گئیں۔بے نظیر کی وصیت کے مطابق پیپلز پارٹی کی قیادت ان کے 19 سالہ بیٹے بلاول کے  سپرد کر دی گئی۔ اس وقت یہ اعلان بھی کیا گیا کہ آئندہ سے بلاول زرداری کا نام بلاول بھٹو زرداری ہوگا۔ اور یہ سب اس لیے کیا گیا کہ عوام کیلئے سیاست اور جدوجہد کا نشان و علامت بھٹو ہے اگر اس کے نام کے ساتھ بھٹو نہ ہوا تو لوگ اس کی قیادت کو تسلیم نہیں کریں گے۔ پاکستان کی تاریخ میں یہ پہلا موقع ہے کہ کسی شخصیت نے اپنے باپ کے ساتھ ماں کے قبیلے کو بھی نام کا حصہ بنایا تھا۔ اس سے قبل اس طرح کا کوئی عمل سامنے نہیں آیا تھا۔ مخالفین نے اس پر بہت تنقید کی اور اس کو سیاسی شعبدہ بازی اور سیاسی چال قرار دیا۔

2 نومبر 2007ء کو ڈیوڈ فراسٹ سے بات چیت میں بے نظیر نے دعویٰ کیا تھا کہ اسامہ بن لادن کو عمر شیخ نے قتل کر دیا تھا۔ عمر شیخ کو پرویز مشرف نے اپنی کتاب میں برطانوی خفیہ ایجنسی MI5 کا ایجنٹ بتایا ہے۔

قتل کی تحقیقات 
پیپلزپارٹی نے حکومت بنانے کے بعد بے نظیر کے قتل کی تحقیقات اپنے پرانے مطالبے کے مطابق اقوام متحدہ سے کروانے کے لیے درخواست دی جو اس نے قبول کر لی۔ آصف علی زرداری نے بے نظیر کے قتل کی پہلی برسی پر دعویٰ کیا کہ انھیں معلوم ہے کہ قاتل کون ہیں۔ البتہ صدر مملکت بن جانے کے بعد قتل کی دوسری برسی پر اپنی تقریر میں اس بارے میں کچھ نہ بتا سکے۔ اس تقریر کو مبصرین  نے گھٹیا درجہ کی بتایا۔

سابق رئیس عسکریہ مرزا اسلم بیگ نے دعویٰ کیا کہ بے نظیر کو بلیک واٹر نے قتل کیا تھا۔ بعض حلقوں میں یہ تاثر عام ہے کہ قتل ڈک چینی کے حکم پر ہوا لیکن  اکثر  کہتے  ہیں  کہ  یہ  جھوٹ  ہے  اس  کے   قتل سے  سب سے زیادہ نقصان امریکا کو ہوا کیونکہ اس نے کچھ ایسی امریکی خدمات سر انجام دینے کا وعدہ کیا تھا جس سے امریکا کو پاکستان کے اندر اپنے مفادات حاصل کرنا بالکل آسان ہو جاتا۔

مزید دیکھیے 
 بھٹو خاندان
 آصف علی زرداری
 بلاول بھٹو زرداری
 پاکستان پیپلز پارٹی
 قرضوں کی معافی (پاکستان)

حوالہ جات 

|-

بینظیر بھٹو
1953ء کی پیدائشیں
2007ء کی وفیات
اسلامی جمہوریت پسند
اقدام قتل سے زندہ بچ جانے والے
اکیسویں صدی کی پاکستانی خواتین سیاست دان
اکیسویں صدی کی خواتین سیاست دان
اکیسویں صدی کے پاکستانی سیاست دان
اکیسویں صدی کے پاکستانی مصنفین
اکیسویں صدی کے سیاست دان
ایرانی نژاد پاکستانی شخصیات
بیسویں صدی کے پاکستانی سیاست دان
بیسویں صدی کے پاکستانی مصنفین
بھٹو خاندان
پاکستان پیپلز پارٹی کے سیاست دان
پاکستان کی وفاقی وزرا خواتین
پاکستان کے وزرائے اعظم
پاکستان میں دہشتگردی سے اموات
پاکستانی ارب پتی
پاکستانی اشتراکیت مخالف
پاکستانی جلاوطن
پاکستانی زیر حراست اور قیدی شخصیات
پاکستانی سیاست دان
پاکستانی سیاسی خواتین
پاکستانی مسلم شخصیات
پاناما دستاویزات میں مذکور شخصیات
پنجاب، پاکستان میں مقتول شخصیات
جرائم میں ملوث پاکستانی سیاست دان
خواتین حکمران
خواتین سربراہ حکومت
خواتین قائدین حزب اختلاف
خواتین وزرائے اعظم
خواتین وزرائے خزانہ
خواتین وزرائے دفاع
زرداری خاندان
سندھی شخصیات
شیعہ سیاستدان
ضلع لاڑکانہ کی شخصیات
کراچی گرامر اسکول کے فضلا
قائدین حزب اختلاف، پاکستان
قومی رہنماؤں کے بچے
کاروبار میں پاکستانی خواتین
کراچی کی شخصیات
کراچی کے سیاست دان
کرپشن میں ملوث پاکستانی سیاست دان
کرد نژاد پاکستانی شخصیات
کلفٹن، کراچی کی شخصیات
کونونٹ آف جیسس اینڈ میری، کراچی کے فضلا
کونونٹ آف جیسس اینڈ میری، مری کے فضلا
متحدہ عرب امارات میں پاکستانی تارکین وطن
مسلمان راجپوت
مضامین جن میں سندھی زبان کا متن شامل ہے
مقالے جن میں انگریزی زبان کا متن ہے
مقتول پاکستانی سیاست دان
مقتول سربراہان ریاست
مملکت متحدہ میں پاکستانی تارکین وطن
وزرائے اعظم پاکستان کے بچے
وزرائے خزانہ پاکستان
مقتول سربراہان حکومت
پاکستانی کاروباری شخصیات
پاکستانی ارکان قومی اسمبلی 1997ء تا 1999ء
پاکستانی ارکان قومی اسمبلی 1988ء تا 1990ء
پاکستانی ارکان قومی اسمبلی 1993ء تا 1996ء
پاکستانی ارکان قومی اسمبلی 1990ء تا 1993ء
Short description is different from Wikidata
لیڈی مارگریٹ ہال، اوکسفرڈ کے فضلا